Elin Holen De Capitani

Elin Holen De Capitani (født 1977proff.no) er en norsk handikappidrettsutøver (lengde). Hun representerer Sturla IF og er utdannet til revisor ved Høgskolen i Stavanger.Ett skritt foran, Dagbladet, 5. september 2008

Femten år gammel ble hun rammet av en aggressiv type beinkreft og måtte amputere det høyre beinet over kneet. De Capitani lærte seg i 2002 på kurset Running Clinic, i regi av to amerikanske ex-paralympicsvinnere, teknikker som medførte at hun kunne løpe. Kurset ble avholdt av Momentum – foreningen for arm- og benprotesebrukere. Kort tid etter kurset bestilte hun en løpeproteste og startet med å trene.

I 2004 etablerte De Capitani regnskapsfirmaet Accuratus.

8. september 2008 hoppet hun lengde i Paralympics 2008 i Beijing.

De Capitanis personlige rekord er 3,58 meter.

Hun kommer fra Ålgård i Rogaland. Fødenavn er Elin Holen, men hun giftet seg i 2008 med sin mann fra Italia.

Meritter
2004: Sjetteplass i Paralympics i Athen, Hellas
2005: EM-sølv i IPC Athletics Open European Championships i Esbo, Finland
2005: Ny europarekord i Dutch Open i Lelystad, Nederland
2006: Tredjeplass i Paralympic Challenge i Duderstadt, Tyskland
2006: Sjetteplass i VM for funksjonshemmede i Nederland
2007: Bronse i 100m i IWAS World Games i Taipei, Taiwan
2008: Fjerdeplass i FBK-Games IAAF Grand Prix i Hengelo, Nederland
2008: Syvendeplass i Paralympics i Beijing, Kina

Referanser

Kategori:Norske lengdehoppere
Kategori:Personer fra Gjesdal kommune